Fernando Esteso

**Fernando Julián Esteso Allué**, nado en Zaragoza o 16 de febreiro de 1945 e finado en Valencia o 1 de febreiro de 2026, foi un actor, director, guionista, cantante e humorista de cine, teatro e televisión español.

A relación de Fernando Esteso co mundo do espectáculo foi bastante cedo, comezando a traballar como pallaso co seu pai cando era só un neno.

Trasladouse a Madrid en 1964 aos dezanove anos, onde pouco despois debutou como actor de teatro e en 1972 actuaba co seu propio espectáculo. Xa na década de 1970 fíxose popular como humorista en diversos programas de televisión, gravando clásicos do humor ibérico como o comercial "Coñac La Parra". Máis tarde fíxose famoso polos filmes erótico-humorísticos que, xunto a Andrés Pajares, protagonizou a finais dos 70 e principios dos 80.

Tamén tivo certo éxito como cantante humorístico. As súas cancións máis coñecidas foron *El Bellotero* (un xogo de palabras con La Bella Otero) e *La Ramona*. Aproveitando o éxito e a fama que conseguira, en 1987 escribiu, dirixiu e protagonizou unha película para vídeo, titulada *Viva la risa*. Ese mesmo ano, protagonizou con Pajares a obra *La extraña pareja*, de Neil Simon.

Despois de máis de dez anos de traballo ininterrompido no cinema español, encarnando na súa maioría personaxes de cómic con grande éxito de recadación, protagonizou en 1991 *El amor sí tiene cura*, de Javier Aguirre.

En 1993, case definitivamente separado do cine, con agarimo aos seus seguidores, fichou por Telecinco, onde presenta *La ruleta de fortuna* (1993) e *Veraneando* (1993) con Bertín Osborne e Remedios Cervantes. Porén, varios problemas cun contrato asinado impedironlle durante uns anos participar noutras producións. Os tribunais obrigaron finalmente á cadea de televisión Telecinco, en marzo de 2001, a indemnizarlle por danos e perdas, posto que reclamara rescindir o contrato co actor, que se atopaba "en estado de deterioración física e psíquica",  o importe da indemnización ascendeu a máis dun millón de euros.

Residiu en Valencia e Torrevieja (Alacant) En 2006 corría o rumor dunha posible nova película do famoso e exitoso dúo Pajares-Esteso chamada *El código Aparinci*, despois falouse dunha segunda parte de Los bingueros, pero os dous proxectos non remataron de prosperar. En 2011 gravou unha nova versión da súa canción *La Ramona* con King Africa.

En marzo de 2012, participou no episodio 7 da serie web de cómic *Los hijos de Mambrú*, dirixida por Óscar Parra de Carrizosa. En 2016 volve ao cine coa película *Re-Emigrantes*, dirixida novamente por Parra de Carrizosa.

Faleceu en Valencia o 1 de febreiro de 2026 por mor de problemas respiratorios.

## Filmografía 
### Como actor 
* *Loli Tormenta* - 2023
* *Burga* - 2022
* *Cuidado con lo que deseas -* 2021
* *Justo antes de Cristo -* 2020
* *Amar es para siempre* - 2019
* *Incierta gloria* - 2017
* *Luces - 2017*
* *Reemigrantes* 2016
* *Gym Tony* - 2015
* *Torrente 5: Operación Eurovegas* - 2014
* *La que se avecina* - 2014
* *Blockbuster * - 2013
* *Los hijos de Mambrú* - webserie - 2012
* *Torrente 4* - 2011
* *DVD* - 2006
* *Con dos cojones* - 2001
* *El amor sí tiene cura* - 1991
* *Viva la risa* - 1987
* *Cuatro mujeres y un lío* - 1985
* *El recomendado* - 1985
* *¡Qué tía la C.I.A.!* - 1985
* *El cura ya tiene hijo* - 1984
* *La Lola nos lleva al huerto* - 1984
* *Al este del Oeste* - 1984
* *Agítese antes de usarla* - 1983
* *El currante* - 1983
* *El hijo del cura* - 1982
* *Caray con el divorcio* - 1982
* *Padre no hay más que dos* - 1982
* *Onofre el Virgo* - 1982
* *Los chulos* - 1981
* *Queremos un hijo tuyo* - 1981
* *Los liantes* - 1981
* *Todos al suelo* - 1981
* *El erótico enmascarado* - 1980
* *El soplagaitas* - 1980
* *Yo hice a Roque III* - 1980
* *Los bingueros* - 1979
* *Los energéticos* - 1979
* *Pepito Piscinas* - 1978
* *Virilidad a la española* - 1977
* *Onofre* - 1974
* *Celos, amor y Mercado Común* - 1973

### Como director 
* *Viva la risa* - 1987

### Como guionista 
* *Viva la risa* - 1987

### Como invitado 
* *En la tuya o en la mía* - 2016 - 2017
* *Sábado Deluxe* - 2018

## Premios 
;Premios Simón

## Notas
## Véxase tamén
### Outros artigos
*Andrés Pajares